En 69-årig dement mand var onsdag aften forsvundet i omkring to timer.

Nordjyllands Politi efterlyste onsdag aften en 69-årig mand, der mellem klokken 21 og 22 havde forladt Lindholm Station og ikke var set siden. Ved 23-tiden fik politiet dog besked fra hans plejehjem om, at han var kommet hjem igen. - Det er personalet på plejehjemmet, der ringer til os og siger, han er kommet hjem igen, så nu ved vi da, at han ikke er ude i natten, siger vagtchef ved Nordjyllands, Politi Michael Elkjær. Manden bor i Saltum og tager gerne med en bus, men vagtchef Poul Badsberg, som ved 22.30-tiden iværksatte en eftersøgning efter manden, troede dog ikke, at han selv kunne finde hjem. Om det var med bus manden kom hjem, eller om det er pårørende, der har bragt manden tilbage til sit hjem, vidste Michael Elkjær dog ikke klokken 23.15, men hjem var manden altså kommet, og sagen fik en lykkelig udgang.